hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ԿՐԹԱԿԱՆ ՀԱՐՑԵՐԸ ԻՆՉՊԷ՞Ս ՊԻՏԻ ԼՈՒԾՈՒԻՆ – Գանձասար
Սուրիական պատերազմի տարիներուն, Սուրիոյ հայկական վարժարանները բազում հարցեր դիմագրաւեցին.- ուսուցիչներու արտագաղթ, տնտեսական դժուարութիւններ, կառոյցներու ապահովութեան, ապա նաեւ վերաշինութեան հարցեր եւ այլն:
Այս հարցերուն լուծումը ժամանակի կը կարօտէր, բնականաբար, որովհետեւ համայնքը ապրեցաւ եւ տակաւին կ’ապրի ե՛ւ տնտեսական, ե՛ւ մարդուժի տագնապ ու այնքան ալ դիւրին չէ կախարդական ցպիկով մը բոլոր հարցերը միանգամայն լուծելն ու բարւոք վիճակի հասնիլը: Այսքանը բնական է:
Կրթական կեանքին մէջ, սակայն, ուսուցիչ մարդուժի պատրաստութեան համար ծրագրեալ աշխատանք մը չ’երեւիր համայնքի վարժարաններու ուսումնակրթական կեանքի կազմակերպման հորիզոնին վրայ: Յատկապէս հայերէնաւանդ ուսուցիչներու ապահովումը կարկտան լուծումներով տեղի կ’ունենայ: Մտահոգուող չկա՞յ, թէ նման կարեւոր հարցի լուծման ծրագիր չկայ ընդհանրապէս, հասկնալի չէ…
Սփիւռքահայ համայնքներու պահպանումն ու գոյատեւումը երաշխաւորող հիմնական ազդակը լեզուն է, այս պարագային՝ արեւմտահայերէնը: Արեւմտահայերէնի կորուստին եղերամայրերը անթիւ ու անհամար դարձած են մամուլի մէջ, թէ հրապարակի վրայ, ցաւօք սակայն գործնական լուծում որոնողներ երեւելի չեն: Յարգելի կը մնան կարգ մը բացառութիւնները:
Հայկական վարժարանները եւ կրթադաստիարակչական այլ հաստատութիւնները հարկ է օժտել մասնագէտներով, կամ մասնագէտներու կողմէ վերապատրաստուած նոր ուժերով: Կարկտան լուծումները երկար ժամանակի վրայ ապարդիւն կը մնան:
Բարեբախտաբար մեր համայնքը օժտուած է կրթական պատասխանատու մարմիններով, որոնց առաջին մտահոգութիւնը պէտք է դառնայ հայերէնաւանդ ուսուցիչներու վերապատրաստութեան ծրագրեալ ու շարունակական աշխատանքի մը որդեգրումը կարելի փութկոտութեամբ:
Նոյն խօսքը կը վերաբերի նաեւ մամուլին, մամլոյ աշխատակիցներու պատրաստութեան, որպէս լեզուի, մտածողութեան զարգացման ու հայապահպանումի մէկ այլ կարեւոր ազդակ:
Միջոցները անհամար են, յատկապէս համացանցի ծով կարելիութիւններէն օգտուելով տարբեր մասնագէտներու փորձառութենէ օգտուելու դիւրութիւնը նկատի ունենալով:
Այլ հարց մըն է ուսուցչական ասպարէզին գրաւիչ դարձընելը, ինչ որ եւս ծրագրաւորումի կը կարօտի: Կարելի չէ ակնկալել մարդուժի պատրաստութենէ հասած վկայեալ ուսուցիչներու կամ գոյ, ատակ ու փորձառու ուսուցիչներու պահպանումը մեր վարժարաններէն ներս ներկայ նիւթական գնահատականներով, այդ ալ տնտեսական ներկայ անմխիթար պայմաններուն մէջ:
Այս հարցերուն լուծումը կրթական եւ ուսումնական մարմիններու նիստերուն անյետաձգելի օրակարգը դառնալու է, որպէսզի վերականգնումի ցարդ տարուած հսկայ աշխատանքը ամբողջական դառնայ ու կառոյցներու կողքին մարդուժի առեղծուածն ալ վերջապէս իր լուծումը գտնէ, առնուազն կրթական մարզին մէջ, ու արդիւնքը երեւելի դառնայ:
ԹՈՒՐՔԻՈՅ ԱՐՏԱՔԻՆ ՔԱՂԱՔԱԿԱՆՈՒԹԵԱՆ ՄԷՋ ՇՐՋԱԴԱ՞ՐՁ
ՍՈՒՐԻՈՅ ԽԱՂԱՂՈՒԹԵԱՆ ՍՊԱՌՆԱՑՈՂ ԿՈՂՄԵՐ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.